Държавен вестник, бр. 83, 2015 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  83
(4) Структурните звена на ГДГП, изпъл-
няващи специфична охранителна дейност на 
международните летища, разработват план-
варианти/оперативни процедури за действие 
на състава при различни типови заплахи. 
(5) План-вариантите/оперативните проце-
дури се отработват в условията на трениро-
въчни действия не по-рядко от веднъж на три 
месеца и при възникване на необходимост.
Чл. 120. При организиране на специфичната 
охранителна дейност в зоните на междуна-
родните летища органите на ГДГП ежегодно 
съвместно със съответните държавни органи 
извършват експертна оценка (охранително 
обследване) на сградите, обектите, подходите 
и обществените зони в районите на между-
народните летища.
Раздел II
Особености в организацията на служебната 
дейност на морската и речната държавна 
граница
Чл. 121. При организиране на наблюдени-
ето на морската и речната държавна граница 
директорът на РДГП, началниците на ГПУ, 
БГПК, ГГПК и командирите на ГПК отчитат: 
1. оперативната обстановка в морските 
пространства и вътрешните водни пътища, 
интензивността на корабния трафик, промиш-
лената, стопанската и проучвателната дейност 
в зоната за отговорност; 
2. навигационно-хидрографските и хи-
дрометеорологичните условия в районите за 
плаване и пунктовете за базиране на ГПК (по-
стоянни и маневрени), степените на готовност 
и комплектуването на ГПК за изпълнение на 
внезапно възникнали задачи; 
3. техническото състояние и възможности­те 
на елементите от ИСН, техническите средства 
за радиолокационно наблюдение и предаване 
на информацията за движение на плавателните 
средства в реално време; 
4. организацията на наблюдението във въ-
трешните морски води, териториалното море 
и вътрешните водни пътища при плаване на 
риболовни кораби, български и чуждестранни 
яхти, лодки и други плавателни средства за 
спорт, туризъм и развлечение, реда за тяхна-
та регистрация и пребиваване в съответните 
пристанища и водни бази; 
5. наличието на острови, удобни подходи 
към брега, населени места, хидротехнически 
съоръжения по бреговата линия, пристанища, 
транспортни комуникации и тяхното икономи-
ческо използване (за корабоплаване, риболов, 
водоползване и др.); 
6. организацията на взаимодействието по 
използването на ГПК, техническите средства 
за наблюдение, бреговите сили и средства, 
силите и средствата на СОВН с другите 
държавни органи с контролни правомощия, 
както и със съседните страни в съответствие 
с постигнатите договорености; 
7. подготовката на плавателния състав на 
ГПК, състава на стационарните постове за 
техническо наблюдение и охранителния състав 
на бреговите звена и кораборемонтните органи; 
8. състоянието и базирането на корабите, 
на техническите средства и организацията на 
корабнотехническото осигуряване за безава-
рийно плаване при изпълнение на задачите.
Чл. 122. При разстановката на силите и 
средствата за осъществяване на наблюдението 
на морската и речната държавна граница се 
вземат предвид: 
1. фарватерите и районите за плаване на 
невоенните кораби, зоните на активен корабен 
трафик, риболовна и спортно-туристическа 
дейност, международните котвени стоянки 
и рейдове; 
2. удобните места по крайбрежието за 
нерегламентирано подхождане на кораби, за 
качване и слизане на хора, товарене и разто-
варване на контрабандни товари и др.; 
3. наблюдението на зоните на пристани-
щата за обществен транспорт, рибарските 
и яхтените пристанища, пристанищата със 
специално предназначение, лодкостоянките 
и водните бази; 
4. използването на граничнополицейските 
кораби и бреговите сили за прикриване на 
участъци, на които не може да се води тех-
ническо и визуално наблюдение; 
5. редът за контрол на преправите, бродо-
вете, островите, устията на реките и каналите 
на р. Дунав.
Чл. 123. При аварии и бедствия на чуж-
дестранни и български кораби и летателни 
средства се допуска слизане на брега, като се 
организира охраната на мястото и слезлите 
пътници. Ако е необходимо, се вземат мерки 
за оказване на помощ на пострадалите и се 
докладва незабавно по установения ред.
Чл. 124. (1) За наблюдението на островите 
във вътрешните морски води, териториалното 
море и по р. Дунав, както и за наблюдение 
на определени участъци от крайбрежието, 
могат да се изпращат допълнителни ГПН с 
използването на ГПК, като изпълнението на 
задачите се организира самостоятелно или 
във взаимодействие с бреговите сили. 
(2) Дейностите на ГПК могат да продължат 
и повече от 24 часа по решение на: 
1. началника на БГПК или ОД на РДГП, 
когато изпълняваните задачи са свързани с 
възникнала извънредна ситуация на море/река, 
налагаща изпълнение на неотложни и непре-
късваеми специфични задачи с удължен срок 
за реализация – до изпълнение на задачата;
2. началника на БГПК съгласувано с ди-
ректора на РДГП, когато се очаква или вече е 
налице трайно усложняване на оперативната 
обстановка и е наложително изпълняваните 
задачи да продължават повече от обичайно 
необходимото време, както и за реализиране 
на предварително планирани специфични 
задачи на море/река – до отпадане на необ-
ходимостта.